Nyt system til at scanne og gemme nummerplader sidder ikke kun på politiets biler, men også på motorveje og centrale steder i byerne

Hvis du kører på Danmarks mest trafikerede veje, så ved politiet fremover, at du har været der.

Se også: Politiets nummerplade-scanner på trapperne: Sådan knalder de dig

For ikke nok med, at politiets biler i disse måneder udstyres med et automatiske system til at overvåge biler, de passerer. Systemet sættes også op på vejbroer, ved motorveje og på centrale veje i byerne.

Massiv overvågning på nettet: Sådan beskytter du dig mod snageri

Politiet: Placeringerne er hemmelige

De første ubemandede kameraer er allerede monteret, men hos Rigspolitiet afviser man over for Ekstra Bladet at fortælle, hvor udstyret sidder.

Begrundelsen er blandt andet risikoen for hærværk. Men det afslag forstår internetaktivisten Christian Panton ikke, da det allerede er helt tydeligt, hvor kameraerne sidder:

- Det er selvfølgelig et effektiv redskab, når politiet kører rundt i deres biler og kan stoppe folk, når de alligevel er ved siden af dem.

DEBAT PÅ TWITTER: Her diskuterer de det nye system

- Men hvad er formålet med at overvåge folk generelt med ubemandede scannere?

- Der kan jeg kun se en grund til, nemlig masseovervågning, siger Christian Panton til Ekstra Bladet.

Da han forleden bad Rigspolitiet om et kort over, hvor bilisterne bliver masseovervåget, fik han også et afslag.

- Men som borger vil jeg gerne kunne danne mig et overblik over, hvor stort omfanget af overvågningen er.

- Hvor meget og hvor registreres der, når jeg fx kører fra København til Skagen?

Sådan ser en del af afslaget fra politiet ud, som Christian Panton har fået.

Sådan gemmes din nummerplade Både det mobile og stationære system optager via et kamera nummerpladen og bilen, når den passerer. Og automatisk tjekkes alle i et register over fx biler, der ikke er betalt forsikring på. Eller biler med forbindelse til eftersøgte kriminelle. Selv hvis du ikke er mistænkt for noget kriminelt, gemmes billeder af din bil og nummerplade - sammen med tid og placering af kameraet - i en stor database. Der går fra nogle timer, men typisk et døgn og op til en måned, før selv data om uskyldige slettes - i nogle tilfælde gemmes data i flere år. Alle data, der er hentet fra faste placeringer, gemmes i 30 dage - uanset om bilisten har gjort noget ulovligt eller mistænkt for det. Politiet kan bruge data i deres efterforskning, ligesom de kan dele informationerne med andre danske myndigheder eller udenlandsk politi og efterretningstjenester. Der skal ikke en dommerkendelse til for at bruge eller dele data. Som borger kan du ikke få indsigt i, hvilke data politiet har gemt om dig - eller hvem de har delt dem med. Kilde: Bekendtgørelse om systemet

13 steder plottet ind på kort

Og nu har Christian Panton taget sagen i egen hånd og lavet en hjemmeside med et kort over scannerne. Placeringerne har han og brugerne af hjemmesiden fundet:

- Jeg tænkte, at scannerne er rimeligt nemme at spotte, når de sidder der med to kameraer og dioder i en flad kasse.

- Det må der være andre end mig, som har set rundt omkring. Og det var der også.

Se også: Slut med privatliv på nettet: Sådan vil staten overvåge dig

Herover er kortet med alle de steder, hvor politiet stationært overvåger danske bilister døgnet rundt - det opdateres automatisk, når der kommer nye scannere ind. (Kilde: Anpg.dk

Indtil videre er 13 af politiets faste overvågningssteder plottet ind på kortet. Og flere ventes den kommende tid at dukke op, når flere scannere sættes op.

Ifølge det udbud, politiet har lavet på udstyret, kan der dog også opsættes helt skjulte scannere på faste steder rundt om i landet.

Se også: Pas på: Privat browsing sikrer dig ikke mod snageri